Source: http://docplayer.fi/3150277-Puhdistamolietteen-kaytto-maataloudessa-puhdistamolietteen-kaytto-maataloudessa.html
Timestamp: 2018-02-25 23:29:59+00:00
Document Index: 728479

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Puhdistamolietteen. käyttö maataloudessa. Puhdistamolietteen käyttö maataloudessa - PDF
Download "Puhdistamolietteen. käyttö maataloudessa. Puhdistamolietteen käyttö maataloudessa"
1 Puhdistamolietteen käyttö maataloudessa 1
2 Sisältö Esipuhe Mitä puhdistamoliete on? 4 Arja Vuorinen, Evira Puhdistamolietepohjaisten lannoitevalmisteiden soveltuminen viljelyyn 6 Tiina Tontti, Tapio Salo, MTT Puhdistamolietteen laadun hallinta 9 Marja Lehto, MTT, Kimmo Suominen, Evira Ulla Tyrväinen, Maveplan, Tiina Tontti, MTT Puhdistamolietteen maatalouskäyttöä ohjaava lainsäädäntö 14 Pirjo Salminen, MMM, Ari Kangas, ELY-keskus Riikka Klemola, Mavi, Sari Peltonen, ProAgria Keskusten Liitto Lannoitussuunnittelu 22 Pertti Savela, Sari Peltonen, ProAgria Keskusten Liitto Puhdistamolietteen käsittely 28 Ulla Tyrväinen, Maveplan, Saijariina Toivikko, VVY Teija Paavola, Biovakka, Arja Vuorinen, Evira Haja-asutuksen jätevesilietteiden käsittely ja hyödyntäminen 34 Marja Pulkkinen, ProAgria Pohjois-Karjala Linkit 38 Kansikuvat: Mikko Wäänänen, HSY, Saijariina Toivikko, Vambio Oy. Kuvat s.2 ja 3: Sari Peltonen 2
3 Esipuhe Puhdistamolietteen käyttöä maataloudessa ohjataan useilla säädöksillä ja muilla ehdoilla. Lainsäädäntö on myös muuttunut vuosien aikana, joten kootulle tiedolle puhdistamolietepohjaisten lannoitevalmisteiden käyttöä koskevista nykyisistä vaatimuksista oli selvää tarvetta. Tämän oppaan tavoitteena on tuoda esille puhdistamolietteen maatalouskäyttöä koskevat vaatimukset kootusti, ja antaa selkeät ohjeet lietepohjaisten lannoitevalmisteiden hyödyntämiseen. Tämä opas toteuttaa työryhmämuistioon MMM 2011:5 Suomesta ravinteiden kierrätyksen mallimaa kirjattua toimenpideehdotusta siitä, että laaditaan käyttäjälähtöinen valtakunnallinen ohjeistus biojäte- ja lietepohjaisten lannoitevalmisteiden käytöstä maataloudessa. Opas liittyy siis osaltaan Suomen hallituksen Itämeri-huippukokouksessa antamaan sitoumukseen tehdä Suomesta ravinteiden kierrätyksen esimerkkialue. Oppaan laadintaa on ohjannut ja kommentoinut ohjausryhmä, johon kuuluivat: Teija Paavola MTT:stä, myöhemmin Biovakka Suomi Oy:stä, Pirjo Salminen sekä Sini Wallenius maa- ja metsätalousministeriöstä, Antti Unnaslahti sekä Riikka Klemola Maaseutuvirastosta, Ari Seppänen ympäristö-ministeriöstä, Arja Vuorinen Evirasta, Risto Saarinen, myöhemmin Jyrki Laitinen Suomen ympäristökeskuksesta, Kaisa Suvilahti Biolaitosyhdistyksestä, Mikko Wäänänen Helsingin seudun ympäristöpalvelut -kuntayhtymästä, Seppo Väliaho Keuruun Vedestä, Rauni Karjala, myöhemmin Aija Jantunen Kemirasta, Eeli Hyvärinen Vambio Oy:stä, Markus Isotalo Biovakka Suomi Oy:stä sekä Kjell Weppling Nordkalk Oy:stä. Ohjausryhmän työskentelyn ja rahoituksen koordinaattorina toimi Saijariina Toivikko Suomen Vesilaitos-yhdistyksestä. Sari Peltonen ProAgria Keskusten Liitosta vastasi oppaan laadinnan koordinoinnista. Lisäksi opashanketta ovat rahoittaneet seuraavat tahot: ympäristöministeriö, Kemira, Biovakka Suomi Oy, Vambio Oy, Nordkalk Oy, Helsingin seudun ympäristöpalvelut -kuntayhtymä sekä Keuruun Vesi. Opashankkeelle on saatu rahoitusta MMM:n Laatuketjusta sekä vesihuoltolaitosten kehittämisrahastosta. Oppaan on toimittanut ProAgria Keskusten Liitto Opashankkeen ohjausryhmä 3
4 Mitä puhdistamoliete on? Johdanto Puhdistamoliete on jätevedenpuhdistamoiden jätevesilietettä. Siinä on usein sekä yhdyskuntien, kotitalouksien että teollisuuden jätevesiä. Puhdistamolietettä syntyy Suomessa noin miljoona kuutiota vuodessa. Tällä hetkellä yli 80 % Suomen asukkaista on keskitetyn viemäröinnin tai jäteveden käsittelyn piirissä. Yli 50 asukkaan jätevesiä käsitteleviä puhdistamoja on Suomessa noin 540 kpl. Suurin osa syntyvästä lietteestä käsitellään kompostointi- tai biokaasulaitoksissa, ja se hyödynnetään käsiteltynä viherrakentamisessa tai maatalouskäytössä. Teollisuus käsittelee useimmiten omat jätevetensä, mutta osa niistä ohjautuu yhdyskuntien puhdistamoille. Elintarviketeollisuuden lietteet ohjataan kompostointi- tai biokaasulaitoksiin käsiteltäviksi. Metsäteollisuuden lietteistä osa ohjautuu käsiteltynä maatalouskäyttöön maanparannukseen, mutta suurin osa päätyy energian tuotantoon polttolaitoksiin. Haja-asutusalueella muodostuu sako- ja umpikaivolietettä, kuivakäymäläjätettä ja muuta kiinteistökohtaista tai maatilojen yhteisen jätevedenkäsittelyjärjestelmän lietettä. Nämä käsitellään osin yhdyskuntajätevesilietteen seassa tai ne voidaan ottaa käsittelyn jälkeen omaan käyttöön maatiloilla. Puhdistamoliete on käsitelty ennen käyttöä Puhdistamoliete käsitellään aina ennen maatalouskäyttöä. Käsitelty liete täyttää säädöksissä asetetut hygieniakriteerit ja muut laatuvaatimukset, jotka nykyinen lainsäädäntö edellyttää. Orgaanisista haitta-aineista ei vielä säädetä lannoitevalmistelainsäädännössä. Liete voidaan käsitellä biologisesti kompostoimalla tai mädättämällä, kemiallisesti kalkkistabiloimalla tai happo-vetyperoksidikäsittelyllä, tai fysikaalisesti kuumentamalla eli ns. termisesti kuivaamalla. Puhdistamolietteitä käsitteleviä, Elintarviketurvallisuusvirasto Eviran hyväksymiä toimijoita on noin 100, joista maatiloja on 5. Lista hyväksytyistä laitoksista on Eviran internetsivuilla viljely+ja+tuotanto/lannoitevalmisteet/laitoshyvaksynta/ Kuva: Mikko Wäänänen, HSY Maataloudessa käytettävät puhdistamolietettä sisältävät lannoitevalmisteet Lietteen käsittelyn tavoitteena on hygienisoinnin ohella myös tuotteistaa puhdistamolietteestä lannoitevalmisteita, jotka täyttävät tuotteille säädöksissä asetut vaatimukset. Lannoitevalmisteet ryhmitellään tyyppinimen mukaan, ja se, samoin kuin tuotteen kauppanimi käyvät ilmi tuoteselosteesta. Luettelo hyväksytyistä tuotteiden tyyppinimistä on Eviran sivuilla lainsaadanto/tyyppinimiluettelo 4
5 Johdanto TERMIEN SELITYKSET epäorgaaninen lannoite kemiallisesti valmistettu lannoite, joka ei sisällä eläin- tai kasviperäisiä orgaanisia aineksia, väkilannoite hulevesi taajamissa maan pinnalta, rakennusten katoilta tai muilta vastaavilta pinnoilta pois johdettava sade- tai sulamisvesi hygienisointi biologinen, kemiallinen tai terminen käsittely, esimerkiksi kuumennus, joka tuhoaa haitalliset taudinaiheuttajat ja mikrobit, tai jossa taudinaiheuttajien määrää vähennetään niin, ettei niistä aiheudu vaaraa kansallinen tyyppinimiluettelo Eviran ylläpitämä lannoitevalmisteiden luettelo, jossa on kuvaus lannoitteen ominaisuuksista, valmistusmenetelmästä, ravinnepitoisuuksista, asetetuista laatuvaatimuksista ja mahdollisista rajoituksista mädätys käsittelymenetelmä, jossa lietteen orgaaninen aines hajotetaan hapettomassa tilassa biokaasuprosessissa orgaaninen lannoite eläin-, kasvi- ja/tai mikrobiperäinen orgaaninen, lannoitukseen käytettävä aine tai valmiste stabilointi mikrobiologisen hajotustoiminnan keskeyttäminen tai loppuun saattaminen, stabilointi helpottaa jatkokäsittelyä sekä vähentää ympäristö- ja terveysriskejä tyyppinimi lannoitevalmisteiden ryhmittely, jossa pyritään kuvaamaan tuotteen ominaisuuksia, kuten koostumusta, käyttötarkoitusta tai valmistusmenetelmää, tyyppinimi on aina mainittava tuoteselosteessa ja se määrää tuotteelta edellytettävät vaatimukset Puhdistamolietettä sisältävät tuotteet kuuluvat orgaanisten maanparannusaineiden, nestemäisinä orgaanisina lannoitteina sellaisenaan käytettävien sivutuotteiden tai maanparannusaineena sellaisenaan käytettävien sivutuotteiden tyyppinimiryhmiin. Nämä ryhmät eroavat tuotteille, toimijoille ja tuotteiden käytölle säädettyjen vaatimusten suhteen toisistaan. Tämän lisäksi kotitalouksien sakokaivoliete on verrattavissa puhdistamolietteeseen ja myös sen käyttöä säädellään lannoitevalmisteasetuksessa. Orgaanisten maanparannusaineiden stabiilisuuden vaatimukset ovat tiukemmat ja niiden valmistajalta vaaditaan aina laitoshyväksyntä. Niitä eivät koske kaikki lannoitevalmisteasetuksessa asetetut käytön rajoitteet. Sellaisenaan maanparannusaineeksi soveltuvilta sivutuotteilta puuttuvat stabiilisuuden kriteerit eikä laitoshyväksyntää edellytetä, mikäli liete käsitellään syntypaikalla jätevedenpuhdistamolla. Näitä koskevat käytön rajoitteet ja maaperän seurantavaatimukset, jotka on säädetty uudessa maa- ja metsätalousministeriön lannoitevalmisteasetuksessa (12/12). Koska lietetuotteet ovat lannoitevalmisteita, niitä kaikkia koskevat lannoitelainsäädännön edellyttämä peltomaan kadmiumseuranta. Kaikkien tuotteiden käyttöä rajoittavat lisäksi levitysaikoihin ja ravinteiden käytön enimmäismääriin liittyvät säädökset nitraattiasetuksessa ja ympäristötuessa. Orgaaniset maanparannusaineet: - Tuorekomposti - Maanparannuskomposti - Kuivarae (termisen kuivauksen jälkeen) Nestemäisinä orgaanisina lannoitteina sellaisenaan käytettävät sivutuotteet: - Rejektivesi, kun raaka-aineena on käytetty korkeintaan 10 % puhdistamolietettä. Sellaisenaan maanparannusaineiksi soveltuvat sivutuotteet* : - Mädätysjäännös (biokaasulaitoksista) - Kalkkistabiloitu puhdistamoliete (kemiallisesta käsittelystä) - Kemiallisesti hapetettu puhdistamoliete (kemiallisesta käsittelystä) Puhdistamolietettä sisältäviä lannoitevalmisteita ei ole sallittu käyttää luonnonmukaisessa tuotannossa. * Kaikki sellaisenaan maanparannusaineina markkinoitavat sivutuotteet voidaan edelleen tuotteistaa esimerkiksi kompostoimalla, termisesti kuivaamalla tai rakeistamalla, ja markkinoida orgaanisten maanparannusaineiden vaatimuksin. 5
6 Puhdistamolietepohjaisten lannoitevalmisteiden soveltuminen viljelyyn 1 Puhdistamolietteestä valmistetut lannoitevalmisteet luokitellaan maanparannusaineiksi. Niiden sisältämät ravinteet on otettava huomioon lannoituksessa. Puhdistamolietepohjaiset lannoitevalmisteet levitetään pellolle yleensä samoin välinein kuin kotieläinten lanta. Mikäli levityksessä ei käytetä sijoittavaa laitteistoa, lannoitevalmisteet mullataan maahan levityksen jälkeen. Puhdistamolietepohjaisten lannoitevalmisteiden ravinnepitoisuudet ja ravinnesuhteet vaihtelevat paljon tuotantolaitosten välillä. Tämä johtuu käytetyistä raaka-aineista ja niiden suhteista, käsittelytavoista ja -ajasta sekä varastointiajasta ja varastoinnin kestosta. Lisäksi puhdistamolietteeseen voidaan käsittelyprosessissa yhdistää muita orgaanisia materiaaleja kuten turvetta, karjanlantaa, kasvibiomassoja, haketta, yhdyskuntien biojätettä, elintarviketeollisuuden biojätettä, kuitulietettä tai teollisuuden biohajoavia sivutuotteita. Kuva: Sari Peltonen 6
7 Puhdistamolietepohjaisten lannoitevalmisteiden soveltuminen viljelyyn Ravinteiden käyttökelpoisuus kasveille Puhdistamolietepohjaisissa tuotteissa typpi ja fosfori ovat sekä sitoutuneena orgaaniseen ainekseen että liukoisessa muodossa kun taas kalium on pääasiassa liukoisessa muodossa. Tuotteiden käyttö kannattaa suunnitella ensisijaisesti kasvintuotannon fosforin lähteiksi ja täydentää liukoinen typpi ja kalium kasvien tarpeen mukaan epäorgaanisilla lannoitteilla. Käsittelemättömässä puhdistamolietteessä kokonaistypen ja -fosforin suhde on likimain 1:1. Fosfori Fosforin liukoisuus ja käyttökelpoisuus riippuu ennen kaikkea käytetystä fosforin saostusmenetelmästä sekä rauta- ja alumiinisuolojen käyttömääristä puhdistusprosessissa, jossa fosfori sidotaan lietteeseen. Fosforin määrä ei käsittelyissä juurikaan muutu. Vesiliukoisen fosforin osuus puhdistamolietteestä valmistettujen lannoitevalmisteiden kokonaisfosforista on yleensä alle 1 %. Hieman tehokkaammalla uuttoliuoksella (0,1 M natriumbikarbonaatti) saadaan liukoisen fosforin osuudeksi 5 10 % puhdistamolietteen kokonaisfosforista. Kotieläinten lannassa ja siihen pohjautuvissa lannoitevalmisteissa vesiliukoisen fosforin osuus on yleensä vähintään yli 40 % ja loput on kiinni eloperäisessä aineessa, jonka pieneliöstö hajottaa. Maaperässä puhdistamolietteistä peräisin olevan, rautaan tai alumiiniin vahvasti sidotun fosforin käyttökelpoisuus kasveille lisääntyy vuosien saatossa. Tällä hetkellä ympäristötuen (v /14) lannoitusrajoissa käytetään puhdistamolietepohjaisilla lannoitevalmisteilla 40 % käyttökelpoisuutta kokonaisfosforista. Typpi Liukoisen typen osuuteen vaikuttaa paljon orgaanisen aineksen käsittelytapa ja materiaalin hajoamisaste. Pitkälle hajonneen lietepohjaisen tuotteen (esimerkiksi kompostit tai niistä jalostetut tuotteet) typpivaikutus on suhteellisen helppo ennakoida liukoisen typen määrän mukaan. Mädätys muuttaa orgaanista typpeä ammonium-muotoon, jolloin se voi olla altis haihtumaan varastoinnin tai levityksen yhteydessä. Lietteen happamuus estää haihtumista, ja sijoittaminen maan pinnan alle sekä haihtumista että huuhtoutumista. Mädätysjäännös voi myös sisältää suuren määrän hajoamatonta orgaanista ainesta, joka vasta käyttökohteessa hajotessaan voi sitoa maassa vapaana olevaa typpeä hajoamisprosessiin. Kompostointi hajottaa orgaanista ainesta hapellisessa prosessissa, joten helppoliukoisen typen osuus vähenee ja mahdollinen välitön typpilannoitusvaikutus vähenee kompostoinnin vaikutuksesta. Lietemateriaalin terminen kuivaus voi haihduttaa suuren osan ammonium -muotoisesta typestä, joten vain osa orgaaniseen materiaaliin sisältyneestä typestä jää lopputuotteeseen. Liukoisen typen ravinnevaikutus on vuosittainen. Liukoisen typen määrityksessä otetaan huomioon ammonium-, nitraatti- ja yleensä myös pieniin orgaanisiin typpiyhdisteisiin kiinnittynyt typpi. Puhdistamolietepohjaisten lannoitevalmisteiden liukoisen typen lannoitusvaikutus on hyvissä olosuhteissa ollut vastaava kuin epäorgaanisen lannoitteen typen. Lannoitevalmisteiden orgaaniseen ainekseen sitoutunut typpi on yleensä hyvin hitaasti vapautuvaa ja sen lannoitusvaikutusta ei levitysvuonna tai levityksen jälkeisenä vuonna ole havaittu viljoilla. Orgaanisen typen hidas vapautuminen johtuu muun muassa jo mädätyksessä tapahtuneesta helposti hajaantuvien typpiyhdisteiden vapautumisesta tai kompostoinnin aikana tapahtuneesta liukoisen typen sitoutumisesta orgaaniseen materiaaliin. Jos kasvukauden alku on epäedullinen, lannoite valmisteiden typen hitaampi saatavuus sekä liukoisen orgaanisen typen viive mineralisaatiossa voivat hidastaa kasvin typen saantia. Siksi kaiken liukoisen typen antaminen puhdistamolietepohjaisista lannoitevalmisteista on kasvien nopean typen oton kannalta riskialtista. Viisainta on antaa osa liukoisesta typestä puhdistamolietepohjaisten lannoitevalmisteiden typpenä ja loput epäorgaanisena lannoitteena sijoituslannoituksena. Kalium Puhdistamolietettä sisältävien lannoitevalmisteiden kokonaiskalium on tyypillisesti välillä 2 6 g/kg ka. Puhdistamolietetuotteiden kaliumista huomattava osa on liukoisessa muodossa, sillä viljavuuskalium on ollut välillä 1 4 g/kg ka. Käytännössä puhdistamolietepohjaisille tuotteille tarvitaan yleensä kaliumtäydennystä viljelykasvin tarpeiden mukaan. 7
8 Puhdistamolietepohjaisten lannoitevalmisteiden soveltuminen viljelyyn Muut ravinteet Puhdistamolietepohjaisten lannoitevalmisteiden tuoteselosteissa ei yleensä ilmoiteta muiden kuin pääravinteiden (N, P, K) sekä haitallisten metallien pitoisuudet. Näin ollen sitä, missä määrin tuotteet sisältävät esimerkiksi rikkiä tai hivenravinteita kuten magnesiumia, ei välttämättä ole tiedossa. Joitain viitteitä on saatu siitä, että lietettä sisältävät tuotteet toimisivat myös rikkilannoitteena, mutta tutkittua tietoa asiasta ei ole. Analysoiduista haitallisista metalleista kupari ja sinkki toimivat myös kasviravinteina. ph Yleensä käsittelemättömän lietteen ph on lähellä neutraalia (ph 7 8). Siten puhdistamolietettä sisältävien lannoitevalmisteiden ei ole havaittu juuri vaikuttavan maan ph-tilaan. Kalkkistabiloitu liete voi nostaa maan ph:ta jonkin verran. Selvitys erityyppisten lietetuotteiden ravinnepitoisuuksista Tutkimus lietepohjaisten tuotteiden lannoitusvaikutuksista Vaikutus maan rakenteeseen Puhdistamolietepohjaiset tuotteet sisältävät runsaasti, noin 50 % kuivaaineesta orgaanista ainesta, jolla on vaikutusta maan fysikaalisiin ja biologisiin ominaisuuksiin. Orgaanisen aineksen lisäyksen myötä maan mururakenne paranee ja vedenpidätyskyky lisääntyy. Orgaaninen aines lisää myös kastelierojen ja pieneliöiden viihtyvyyttä maaperässä. Kalkkistabiloidun lietteen myötä saadaan kalkitusvaikutusta maaperään. Tulokset maan rakenteen paranemisessa näkyvät kuitenkin vasta tuotteiden pitkäaikaisessa käytössä, kuten orgaanisen aineksen lisäyksellä ylipäätään, yhdistettynä monipuoliseen viljelykiertoon. Maanparannusvaikutuksen vuoksi puhdistamolietepohjaiset tuotteet soveltuvat parhaiten Etelä- Suomen karjattomille alueille ja savipitoisille pelloille, joissa nurmenviljely on vähäistä ja maan orgaanisen aineksen pitoisuus matala. Nykyisillä käyttömäärillä lietetuotteiden maanparannusvaikutusta ei voida helposti havaita. Tämä johtuu siitä, että ravinteiden sallitut käyttömäärät rajoittavat levitysmääriä niin paljon, että lietteen käyttömäärät jäävät vähäisiksi. Käyttömäärät kuiva-aineena laskettuna voivat olla 5 10 tonnia hehtaaria kohden. Tästä orgaaninen aines on noin 50 % ja jos hiilipitoisuudeksi oletetaan 40 %, saadaan maahan lisättävän hiilen määräksi 1 2 tonnia hehtaarilla. Tämä vastaa viljan olkien vuosittaista hiilisisältöä. Ajo ja levitys pelloilla raskailla koneyhdistelmillä voivat tiivistää maata. Siksi pellolla liikkumista ja levitystä tulisi välttää etenkin märissä olosuhteissa. Lähteet: Mäkelä-Kurtto, R., Laitonen, A., Eurola, M. Vuorinen, A., Pasanen, T., Rankanen, R., Suominen, K., Laakso, P., Tarvainen, T., Hatakka, T. & Salopelto, J. (2007). Field balances of trace elements at the farm level on crop and dairy farms in Finland in Agrifood Research Reports 111. MTT Agrifood Research Finland. MTT, MTT Raportti 82, Biokaasulaitosten lopputuotteet lannoitevalmisteina. Salo, T., Kapuinen, P. & Tontti, T Testimenetelmät uusien orgaanisten lannoitevalmisteiden lannoitusvaikutuksen määrittämiseen. Teoksessa: Schulman, N. & Kauppinen, H. (toim.). Maataloustieteen Päivät 2012, Viikki, Helsinki. Suomen maataloustieteellisen seuran tiedote 28:5. Tontti, T., Heinonen-Tanski, H., Karinen, P., Reinikainen, O.& Halinen, A Maturity and hygiene quality of composts and hygiene indicators in agricultural soil fertilised with municipal waste or manure compost. Waste Management & Research 29: Tontti, T., Poutiainen, H. & Heinonen-Tanski, H Puhdistamolietetuotteet peltokasvikokeissa. Teoksessa: Poutiainen, H. & Heinonen-Tanski, H. (toim.). Modernit menetelmät yhdyskuntien jätevedenkäsittelyn tehostamisessa. Itä-Suomen yliopiston ympäristötieteen laitoksen julkaisusarja 1/2012:
9 Puhdistamolietteen laadunhallinta 2 Yleiset laatuun vaikuttavat tekijät Puhdistamolietteen laatu on parantunut jatkuvasti. Esimerkiksi haitallisten metallien pitoisuudet ovat laskeneet murto-osaan siitä, mitä ne olivat 1970-luvulla. Käsittelymenetelmiä on kehitetty voimakkaasti viimeisen kahden vuosikymmenen aikana. Samalla myös jätevesien laatua on parannettu poistamalla haitta-aineita jo jätevesien syntypaikoilla, vähentämällä viemäriin päätyvien sadevesien määrää sekä tehostamalla seurantaa. Jätevesilietteen laatu onkin nykyisin paremmin hallinnassa kuin aiemmin. Jäteveden alkuperällä on merkittävä vaikutus puhdistamolietteen laatuun. Haitallisia aineita kulkeutuu jätevedenpuhdistamoille ja edelleen jätevesilietteisiin pääosin yhdyskunnista, teollisuudesta, kotitalouksista sekä sadevesien myötä. Kukin kansalainen voi omilla valinnoillaan, hankinnoillaan ja toiminnoillaan vaikuttaa siihen, mitä aineita päätyy jätevesiverkostoon. Osa jäteveteen liuenneista ja suuri osa kiintoaineeseen sitoutuneista ravinteista, orgaanisista ja epäorgaanisista haitta-aineista sekä haitallisista metalleista kulkeutuu prosessissa puhdistamolietteeseen. Haitta-aineiden määrä ja koostumus tuotteessa vaihtelevat riippuen puhdistamolietteen alkuperästä, käytetyistä muista raaka-aineista ja käytetyistä käsittelymenetelmistä. Haitalliset metallit ja taudinaiheuttajat eivät nykyään ole ongelma puhdistamolietepohjaisissa tuotteissa. Lietetuotteiden sisältämille haitallisten metallien pitoisuuksille on asetettu enimmäisrajat, ja lisäksi metallien kertymistä viljelymailla seurataan maa-analyysein (luku 3). Jätevesien orgaanisia haitta-aineita, kuten lääkejäämiä, tekstiilien palonestoaineita ja elektroniikkateollisuuden yhdisteitä ei voida kaikin osin kontrolloida, koska niiden lähteenä ovat usein kotitaloudet. Orgaanisten haitta-aineiden vaikutuksista on tehty runsaasti tutkimusta, mutta kaikkia ympäristöriskejä ei tunneta täysin. Kuva: Saijariina Toivikko 9
10 Puhdistamolietteen laadunhallinta Taudinaiheuttajat ja haitalliset eliöt Puhdistamolietteitä käsittelevän laitoksen laaduntarkkailussa seurataan käsitellyn lietteen hygieenistä laatua eli Escherichia coli -baketeerien ja salmonellan määrää. Lannoitevalmisteiden hygieeninen laatu on määritelty lannoitevalmisteasetuksessa. E. coli -bakteerien määrä saa olla enintään pesäkettä muodostavaa yksikköä (pmy)/g eikä salmonellaa saa esiintyä tuotteessa lainkaan. Suomessa kaikki maataloudessa käytettävät puhdistamolietepohjaiset lannoitevalmisteet on käsittelemällä hygienisoitu. Lannoitevalmisteissa ei saa myöskään olla haitallisten kasvitautien aiheuttajia (karanteenikasvintuhoojat), eikä hukkakauran tai muiden haitallisten rikkakasvien siemeniä. Valvonnassa seurataan säännöllisesti puhdistamolietepohjaisten tuotteiden hygieenistä laatua. Vuosien aikana kahdeksan puhdistamolietepohjaista maanparannusaine-erää kiellettiin huonon hygieenisen laadun vuoksi. Laitokset valvovat säännöllisesti omavalvonnassaan tuotteidensa hygieenistä laatua. Eviran antamista kielloista muutamat perustuivat toimijoiden omavalvonnassaan toteamaan positiiviseen salmonellatulokseen. Lannoitevalmistevalvonta julkaisee verkkosivuillaan ajantasaista kiellettyjen erien listaa, joka löytyy seuraavasta osoitteesta: MTT on selvittänyt puhdistamolietepohjaisten, keskitetyissä laitoksissa valmistettujen lannoitevalmisteiden vaikutusta peltomaan hygieeniseen laatuun kaksi ja neljä viikkoa lietetuotteilla tehdyn lannoituksen jälkeen sekä sadonkorjuun aikaan peltomaassa (Tontti ym. 2012). Tutkimusten perusteella lietetuotteet vaikuttivat hyvin vähän peltomaan hygieniaan: E. coli -bakteerin määrät olivat hyvin samanlaiset lannoittamattomassa ja lietetuotteella käsitellyissä koeruuduissa. E. coli -bakteeria löytyi myös lannoittamattomasta peltomaasta, jopa enemmän kuin mitä lietetuotteelle sallitut enimmäispitoisuudet ovat. Peltoympäristössä mikrobit voivat olla peräisin pellolla elävistä eläimistä, ja tällöin lietemateriaali vaikuttaa todennäköisesti vain vähän peltomaan luontaiseen mikrobistoon. Puhdistamolietepohjaisten lannoitevalmisteiden vaikutus peltomaan hygieeniseen laatuun Haitalliset metallit Metallit alkuaineina eivät häviä luonnon kiertokulussa, ne voivat ainoastaan muuttaa muotoaan. Jotkut metallit ovat kasveille ja eläimille tärkeitä hivenaineita, esimerkiksi kupari ja sinkki. Useimmat metallit ovat kuitenkin myös myrkyllisiä, jotkut jopa hyvin pieninä pitoisuuksina. Lietteen sisältämät haitalliset metallit saattavat rajoittaa lietteen jatkokäyttöä. Kriittisiä metalleja ovat elohopea, kadmium ja lyijy. Haitallisten metallien määrä puhdistamolietteissä on laskenut huomattavasti 1970-luvulta lähtien. Puhdistamolietepohjaisille, maanparannusaineena sellaisenaan soveltuville sivutuotteille on määritelty haitallisten metallien enimmäispitoisuudet (MMM lannoitevalmisteasetus 12/12, tarkemmin luvussa 3). Lannoitevalmisteiden laatua seurataan omavalvonnassa eräkohtaisesti. Jos haitallisten metallien enimmäispitoisuudet ylittyvät, ei lannoitevalmiste-erää käytetä maatalouskäytössä. Kun teollisuuden jätevesiä vastaanotetaan viemäriverkostoon, asettavat vesihuoltolaitokset lietteen laadun turvaamiseksi teollisuusjätevesisopimuksessa rajoituksia, jossa sovitaan sallitut metallipitoisuudet, hetkellisen kuormituksen raja-arvot sekä näiden seuranta. Teollisten toimijoiden päästöjä valvovat ja rajoittavat tarvittaessa myös ympäristöviranomaiset. Mikäli lietteen metallipitoisuudet kohoavat äkillisesti, alkaa vesihuoltolaitos selvittää, mistä laadun muutos johtuu ja päästölähteen löydyttyä asetetaan kuormitukselle kestävät rajoitukset solmimalla teollisuusjätevesisopimus. MTT:n tutkimuksen mukaan puhdistamolietepohjaisten tuotteiden levitys ei muuttanut maaperän haitallisten metallien kokonaispitoisuuksia, eikä lannoitetun ja lannoittamattoman maan välillä havaittu eroja (Tontti ym. 2012). Maaperässä voi jo luontaisesti esiintyä metalleja, ja osa niistä on tärkeitä myös kasvinravitsemukselle. Mäkelä-Kurtto ym. (2007) ovat selvityksessään todenneet suomalaisen viljelymaan luontaisiksi, keskimääräisiksi haitallisten metallien pitoisuuksiksi: arseeni 4,1, lyijy 9,7, kupari 21, nikkeli 14, kromi 29, sinkki 55, kadmium 0,18 ja elohopea 0,05 mg/ kg kuivaa maata. 10
11 Puhdistamolietteen laadunhallinta mg/kg TS mg/kg TS Helsingin seudun puhdistamolietteen raskasmetallit vuosina , elohopea ja kadmium Helsingin seudun puhdistamolietteen raskasmetallit vuosina , lyijy ja sinkki Elohopea Kadmium Lyijy Sinkki mg/kg ka Maataloudessa hyödynnettävien puhdistamolietteiden haitallisten metallien pitoisuuksia Suomessa ja muualla Suomi Ruotsi Saksa Espanja Italia Englanti Sinkki Kupari Lyijy Nikkeli Kromi Elohopea Kadmium Kuva 2. Suomessa puhdistamolietteen haitallisten metallien pitoisuudet ovat keskimäärin muita Euroopan maita nähden alhaisemmat. Pitoisuustiedot ovat vuodelta Lähde: Environmental, economic and social impacts of the use of sewage sludge on land. Final report. Part III: Project Interim Reports mg/kg TS Helsingin seudun puhdistamolietteen raskasmetallit vuosina , kromi ja nikkeli Kuva 1. Puhdistamolietteen haitallisten metallien pitoisuuksien muutoksia 1970-luvulta nykypäivään. Lähde: HSY Kromi Nikkeli Orgaaniset haitta-aineet Orgaaniset haitta-aineet sisältävät suuren joukon erilaisia yhdisteitä, joiden ominaisuudet ja käyttäytyminen poikkeavat toisistaan. Osa yhdisteistä hajoaa helposti, mutta toiset yhdisteet ovat erittäin pysyviä ja voivat kertyä ympäristöön ja elintarvikkeisiin. Eri yhdisteillä on erilaisia haittavaikutuksia ja myös yhteisvaikutuksia. Pysyviä orgaanisia haitta-aineita esiintyy kaikkialla ympäristössämme. Aineita esiintyy tuotteissa, joiden valmistukseen niitä on käytetty ja näistä tuotteista aineita vapautuu ympäristöön. Osalle aineista ilmalaskeuma on merkittävä päästölähde. Orgaanisiin haitallisiin aineisiin kuuluu aineita, joita käytetään esimerkiksi teollisuus- ja kuluttajakemikaaleina. Tällaisia aineita ovat muun muassa muoveissa ja tekstiileissä käytetyt bromatut palonestoaineet, vettä hylkivät fluoratut yhdisteet, elektroniikkateollisuudessa käytetyt 11
12 Puhdistamolietteen laadunvalvonta PCB-yhdisteet sekä erilaiset lääkeaineet. Myös puhdistus- ja pesuaineet sisältävät yhdisteitä, jotka voivat kulkeutua lietteisiin. Useiden edellä mainittujen aineiden käyttö on jo kielletty, mutta niitä on vanhojen päästöjen takia edelleen ympäristössä. Käytön rajoitusten myötä aineiden esiintyminen vähenee. Myös dioksiinit ovat orgaanisia haitta-aineita. Niitä ei ole koskaan valmistettu mihinkään tarkoitukseen, mutta niitä muodostuu palamisprosesseissa. Orgaanisten haitta-aineiden vaikutuksia ympäristöön tai kulkeutumista takaisin ravintoketjuun kasvien kautta ei tunneta vielä täysin, vaikka aiheesta onkin tehty runsaasti tutkimusta. Aineet voivat hajota luonnossa useiksi eri yhdisteiksi, joiden vaikutuksista ei aina ole tietoa. Myös aineiden yhteisvaikutuksia ei täysin tunneta. Maaperän ominaisuudet, kuten kosteus, voivat vaikuttaa eri aineiden ominaisuuksiin ja kulkeutumiseen. Useissa maissa on arvioitu haitallisten aineiden aiheuttamia riskejä lietteen maatalouskäytössä ja tarkasteltu eri kulkeutumisreittejä. Riskinarvioinneissa, jotka perustuvat olemassaolevaan tietoon, ei ole havaittu merkittäviä ongelmia lietteiden maatalouskäytössä. Joidenkin yhdisteiden pitoisuuksille lannoitevalmisteissa on asetettu raja-arvoja muutamissa maissa. Suomessa on tehty ja parhaillaan on myös meneillään tutkimusta tästä aiheesta. Esimerkkejä orgaanisista haitta-aineista puhdistamolietteessä, niiden ominaisuuksista ja päästölähteistä. Pitoisuudet vaihtelevat paljon eri lietteissä. Monille haitta-aineille ei ole vielä määritelty raja-arvoa. Yhdiste/yhdisteryhmä Biohajoavuus ja haitallisuus Esimerkkejä päästölähteistä Polyaromaattiset hiilivedyt PAH karsinogeenisiä, mutageenisiä, hajoavat jonkin verran, öljytuotteet, epätäydellinen palaminen suurimolekyyliset yhdisteet varsin pysyviä Bromatut palonestoaineet PBDE, PBB, TBBA, HBCD karsinogeenisiä, mutageenisiä, hajoavat osittain, elektroniikkateollisuus, muovit, sisustustekstiilit maaperässä erittäin hitaasti hajoavia Polyklooratut dibentso-p-dioksiinit ja furaanit PCDD/F eli dioksiinit karsinogeenisiä, aiheuttavat kehityshäiriöitä, hitaasti hajoavia, kertyvät eliöihin polttoprosessit, sementin valmistus, metalliteollisuus Polyklooratut bifenyylit PCB Perfluoratut alkyyliyhdisteet PFAS Lineaariset alkyylibentseenisulfonaatit LAS Nonyylifenolietoksilaatit NPEO ja nonyylifenolit NP Bis(2-etyyli-heksyyli)ftalaatti DEHP karsinogeenisiä, aiheuttavat kehityshäiriöitä, hitaasti hajoavia, kertyvät eliöihin maksa- ja kehityshäiriöitä, hormoneiden toimintaa häiritseviä ominaisuuksia, kertyvät eliöihin estrogeenin kaltaisia ominaisuuksia, hajoavat melko hyvin hapellisissa olosuhteissa voivat häiritä eläinten ja ihmisten hormonitoimintaa ja aiheuttaa kehityshäiriöitä, NPEO nopeasti hajoava, mutta hajoamistuote NP on melko pysyvä lisääntymistä häiritseviä ja estrogeenihormonin kaltaisia ominaisuuksia, hajoaa jossain määrin hapellisissa oloissa, maaperässä kohtalaisen hitaasti hajoava hydraulinesteet, liuottimet, elektroniikkateollisuus NYKYÄÄN YHDISTEIDEN KÄYTTÖ KIELLETTY teollisuus ja kotitaloudet, huonekalutekstiilit, vaatteet ja paperituotteet (vettä hylkivät aineet, mm. Goretex), sammutusvaahdot teollisuus ja kotitaloudet, pintajännitystä alentavat aineet puhdistus- ja pesuaineissa käytetään pinta-aktiivisina aineina muun muassa teollisuusprosesseissa, pesuaineissa ja useissa teollisuuden ja kotitalouden tuotteissa teollisuus ja kotitaloudet, käytetään muovien pehmittiminä Adsorboituva orgaaninen halogeeni AOX osa helposti hajoavia, osa pysyviä sairaaloiden ja laboratorioiden jätevedet, syntyy maaperässä klooria sisältävien pesu- ja desinfiointiaineiden käytön myötä Lisätietoja orgaanisista haitta-aineista 12
13 Puhdistamolietteen laadunvalvonta Haitta-aineiden käyttäytyminen maaperässä ja kertyminen elintarvikkeisiin Useat vesiliukoiset aineet (esimerkiksi lineaariset alkyylibentseenisulfonaatit, LAS-yhdisteet) hajoavat maaperässä kohtalaisen nopeasti, usein jo yhden kasvukauden aikana, jolloin niiden kertyminen maahan on epätodennäköistä. Hitaasti hajoavat aineet kuten polyaromaattiset hiilivedyt (PAH), perfluoratut alkyyliyhdisteet (PFAS), nonyylifenolit ja nonyylifenoksietoksylaatit (NP, NPEO), bis(2-etyyliheksyyli)ftalaatti (DEHP), dioksiinit (PCDD/Fyhdisteet), polyklooratut bifenyylit (PCB) ja bromatut palonestoaineet, saattavat lietteen toistuvan käytön seurauksena kertyä maahan. Pysyvät vesiliukoiset aineet kuten PFAS-yhdisteet voivat painua suotovesien mukana syvempiin maakerroksiin, päätyä pohjavesiin ja siitä edelleen juomaveteen. Tällaiset yhdisteet voivat kulkeutua myös valumavesien mukana vesistöihin. Kasvit voivat ottaa joitain yhdisteitä juurillaan. Tällaisia ovat erityisesti vesiliukoiset yhdisteet kuten PFAS ja PBDE. Rasvaliukoisilla aineilla (dioksiinit, PCB, bromatut palonestoaineet) ja PFAS-yhdisteillä on taipumus kertyä eläinperäisiin elintarvikkeisiin kuten lihaan, maitoon tai muniin. Haitta-aineiden kulkeutumista elintarvikkeisiin, sitä kautta ihmisiin sekä tästä aiheutuvaa riskiä on tutkittu laajasti maailmalla. On pyritty myös selvittämään, onko lietteiden maatalouskäytöstä riskiä ihmisille ja ympäristölle. Suomessa ei ole arvioitu puhdistamolietteiden sisältämistä haitta-aineista ihmiselle aiheutuvaa riskiä. Norjalainen Vitenskapkomiteen for mattryghet (VKM, Eriksen ym. 2009) tutki eräiden orgaanisten haitta-aineiden (DEHP ja dibutyyliftalaatti, oktyylifenolit ja oktyylifenolietoksylaatit, NPEO ja NP, LAS-yhdisteet, PAH-yhdisteet ja PCB) esiintymistä puhdistamolietteissä, niiden mahdollista kertymistä elintarvikkeisiin ja aineiden mahdollisesti ihmiselle aiheuttamaa riskiä. VKM:n johtopäätös oli, että puhdistamolietteiden maatalouskäyttö ja lietteiden sisältämät orgaaniset haitta-aineet ja niiden kertyminen elintarvikkeisiin (mukaan lukien juomavesi) eivät aiheuta merkittävää riskiä väestölle. Tutkimuksessa ei otettu huomioon haitta-aineiden mahdollista yhteisvaikutusta. Raportoidut puhdistamolietteiden orgaanisten haitta-aineiden pitoisuudet olivat samaa tasoa kuin Suomessa mitatut arvot. PFAS-yhdisteet voivat kertyä maaperästä kasveihin ja siirtyä myös eläinperäisiin elintarvikkeisiin. Euroopan elintarviketurvallisuusviraston (EFSA 2012) mukaan elintarvikkeiden kautta tuleva PFAS-altistus ei todennäköisesti ylitä turvallisina pidettyjä raja-arvoja. Tällä hetkellä ei ole käytettävissä tietoa puhdistamolietteiden osuudesta elintarvikkeiden PFAS-pitoisuuksiin tai ihmisen altistumisesta PFAS-yhdisteille. EFSA:n (2011) mukaan joidenkin PBDE-yhdisteiden saanti ravinnosta on sellaisella tasolla, että siitä saattaa tämänhetkisillä saantimäärillä mahdollisesti olla terveydellistä haittaa ihmisille. On mahdollista, että maaperään joutuneet PBDE-yhdisteet kertyvät elintarvikkeisiin. Toistaiseksi ei ole kyetty selvittämään puhdistamolietteen käytön vaikutusta ihmisten kokonais-pbde altistukseen (EFSA 2011). Ilmalaskeuma on merkittävä päästölähde näille yhdisteille. Ruotsalaisen raportin (Samsøe-Petersen 2003) mukaan dioksiinien pitoisuudet ruotsalaisissa jätevedenpuhdistamolietteissä olivat niin alhaisia, että niistä ei aiheudu merkittävää vaaraa ihmiselle tai ympäristölle. Ruotsalaisraportti muistuttaa kuitenkin siitä, että hitaasti hajoavat aineet (PAH, PCB, dioksiinit, PBDE) saattavat toistuvan käytön seurauksena kertyä maaperään. Työssä esitetyt dioksiinipitoisuudet ruotsalaisissa lietteissä ovat samaa tasoa kuin suomalaisista lietteistä mitatut. Suomalaisista puhdistamolietteissä analysoidut haitallisten orgaanisten aineiden pitoisuudet ovat olleet pääsääntöisesti melko alhaisella tasolla kun pitoisuuksia verrataan EU:n jätteitä, lietteitä ja lannoitevalmisteita koskevassa säädösvalmistelussa esitettyihin raja-arvopitoisuuksiin. Lisätietoa: EFSA Scientific Opinion on Polybrominated Diphenyl Ethers (PBDEs) in Food. EFSA Panel on Contaminants in the Food Chain (CONTAM). European Food Safety Authority (EFSA), Parma, Italy. EFSA Journal 9: EFSA Scientific Report of EFSA. Perfluoroalkylated substances in food: occurrence and dietary exposure.european Food Safety Authority. European Food Safety Authority (EFSA), Parma, Italy. EFSA Journal 10: Eriksen, G.S., Amundsen, C.E., Bernhoft, A., Eggen, T., Grave, K., Halling-Sørensen, B., Källqvist, T., Sogn, T. & Sverdrup, L Risk assessment of contaminants in sewage sludge applied on Norwegian soils Opinion from the Panel on Contaminants in the Norwegian Scientific Committee for Food Safety. 20 August 2009: Ineris Public health risk assessment of sludge landspreading, Naturvårdsverket Organic contaminants in sewage sludge, Samsøe-Petersen VKM Risk assessment of contaminants in sewage sludge applied on Norwegian soils. Vuorinen, A. (toim.) Sewage sludge and sludge products for agricultural use a study on hygienic quality. Maa- ja metsätalousministeriön julkaisuja 2/
14 Puhdistamolietteen maatalouskäyttöä ohjaava lainsäädäntö 3 Lannoitevalmistelainsäädäntö Yleiset vaatimukset lannoitevalmisteille Lannoitevalmistelaki 539/2006 ja maa- ja metsätalousministeriön asetus (24/11) ja sen muutokset (12/12, 7/13) lannoitevalmisteista Lain mukaan lannoitevalmisteiden on oltava tasalaatuisia, turvallisia ja käyttötarkoitukseensa sopivia. Lannoitevalmiste ei saa sisältää sellaisia määriä haitallisia aineita, tuotteita tai eliöitä, että sen käyttöohjeiden mukaisesta käytöstä voi aiheutua vaaraa ihmisten tai eläinten terveydelle tai turvallisuudelle, kasvien terveydelle tai ympäristölle. Käytöstä peltoviljelyssä ei saa myöskään aiheutua toimintaympäristö huomioon ottaen häiritsevää hajuhaittaa. Puhdistamolietettä sisältäviä lannoitevalmisteita koskevat samat vaatimukset kuin kaikkia muitakin lannoitevalmisteita. Puhdistamolietepohjaiset tuotteet ovat säädösten mukaan maanparannusaineita, joiden vaikutus perustuu niiden kykyyn parantaa kasvien kasvuedellytyksiä vaikuttamalla viljelymaan kemiallisiin, fysikaalisiin ja biologisiin ominaisuuksiin. Ne voivat sisältää myös merkittävässä määrin pää- ja sivuravinteita. Pääravinteiden kokonaispitoisuudet sekä vesiliukoisen typen ja fosforin määrät on ilmoitettava tuoteselosteessa. Samoin on ilmoitettava käytetyt raaka-aineet, valmistajan tiedot, käsittelylaitoksen hyväksyntänumero, erätunniste, tuotteen haitallisten metallien pitoisuudet sekä käyttöohje. Tuoteselosteessa on oltava kauppanimen lisäksi tyyppinimi, jolla tuote markkinoidaan. Tyyppinimen perusteella määräytyvät tuotteelta vaadittavat erityisvaatimukset, kuten raaka-aineet, käsittelymenetelmä ja mahdolliset käytön rajoitteet. Maanparannusaineiden raaka-aineet voivat poiketa 3 % sen muuttamatta tuotteen tyyppinimeä. Esimerkiksi tyyppinimellä kalkkistabiloitu puhdistamoliete markkinoidussa tuotteessa voi puhdistamolietteen lisäksi olla korkeintaan 3 % muuta raaka-ainetta seassa. Kaikki raaka-aineet on kuitenkin ilmoitettava tuoteselosteessa. Vain sellaisia puhdistamolietepohjaisia lannoitevalmisteita, joilla on kansallinen tyyppinimi, saa Suomessa valmistaa markkinoille saattamista varten, saattaa markkinoille tai luovuttaa ilman korvausta käyttäjälle. Kullekin tyyppinimiryhmälle ja tyyppinimelle on omat vaatimukset ja säädökset. Kuva: Saijariina Toivikko Termisesti kuivattua ja pelletöityä lietettä, jota markkinoidaan maanparannusrakeen nimellä. 14
15 Puhdistamolietteen maatalouskäyttöä ohjaava lainsäädäntö Säädöksissä lannoitevalmisteet luokitellaan tuotetyyppien (lannoitteet, kalkitusaineet, maanparannusaineet, kasvualustat) alle tyyppinimiryhmiin, joille asetetuista vaatimuksista säädetään lannoitevalmisteasetuksen liitteessä I. Puhdistamolietepohjaiset tuotteet kuuluvat joko Orgaanisten maanparannusaineiden (3A2), Nestemäisinä orgaanisina lannoitteina sellaisenaan käytettävien sivutuotteiden (1B4) tai Sellaisenaan maanparannusaineina käytettävien maanparannusaineiden (3A5) ryhmään. Näiden maanparannusaineiden on oltava hajoamisasteeltaan sellaisia, että ne voidaan saattaa markkinoille. Hajoamisasteen arviointi tehdään hiilidioksidin tuottotestillä. Orgaanisten maanparannusaineiden kypsyyden arviointiin käytetään stabiilisuuden lisäksi fytotoksisuutta ja nitraattitypen ja ammoniumtypen suhdetta. Kypsyydelle voidaan tyyppinimikohtaisesti asettaa tarkempia vaatimuksia (3A2/1 7, Eviran määräys 1/2011). Orgaanisissa maanparannusaineissa orgaanisen aineksen (hehkutushäviönä mitattuna) vähimmäispitoisuus on 20 %. Sellaisenaan maanparannusaineina käytettävän sivutuotteen käytöstä ei asetuksen mukaan saa aiheutua haju- tai muuta ympäristöhaittaa. PUHDISTAMOLIETTEEN KÄYTTÖÄ MAANPARANNUSAINEENA SELLAISENAAN KÄYTETTÄVÄNÄ SIVUTUOTTEENA SÄÄTELEVÄ ASETUS Maa- ja metsätalousministeriön asetukset (12/12 ja 7/13) lannoitevalmisteista annetun asetuksen muuttamisesta 11 a Jätevesilietteiden käyttö maataloudessa Uuden asetuksen mukaan maataloudessa on sallittu vain käsitellyn lietteen käyttö. Asetuksessa säädetään viljelymaan sallituista haitallisten metallien pitoisuuksista, lietteen käyttömäärien vuotuisista enimmäiskuormituksista viljelymaalle sekä viljelymaan sallituista ph-arvoista. Viljelymaasta tarvittaessa otettujen näytteiden näytteenotto ja sallitut analysointimenetelmät ovat asetuksen liitteessä VI päivitetty vastaamaan tämän hetken käytäntöä analyysimenetelmien osalta. Valtioneuvoston päätös puhdistamolietteen käytöstä maataloudessa (282/1994) kumottiin uuden jätelain ja jäteasetuksen voimaan tullessa, ja siinä lannoitevalmistekäyttöä koskevat kohdat siirrettiin lannoitevalmistelainsäädäntöön. Puhdistamolietteen käytöstä, silloin kun sitä käytetään lannoitevalmisteena maataloudessa, säädetään jatkossa lannoitevalmistelainsäädännössä. Näin jäte- ja lannoitevalmistelainsäädännön aikaisemmat päällekkäisyydet ja ristiriitaisuudet poistuivat. Asetuksessa käsitellyllä lietteellä tarkoitetaan lannoitevalmisteasetuksen liitteen I mukaista tyyppinimiryhmää 3A5 Maanparannusaineena sellaisenaan käytettävät sivutuotteet, joita koskevat käytön rajoitteet sekä peltomaalle asetetut vaatimukset. Jos kuitenkin maanparannusaineena sellaisenaan käytettävissä sivutuotteissa on raaka-aineena käytetty korkeintaan 10 % puhdistamolietettä tuorepainosta, ei niitä koske edellä mainitut lisävaatimukset. Orgaanisten maanparannusaineiden (3A2) ryhmään kuuluvia puhdistamolietepohjaisia tuotteita sekä Nestemäisenä orgaanisena lannoitteena sellaisenaan käytettäviä sivutuotteita (rejektivesi, 1B4/4), jos niiden raaka-aineena on käytetty korkeintaan 10 % puhdistamolietettä tuorepainosta, nämä edellä mainitut lisävaatimukset eivät myöskään koske. Lannoitevalmisteasetuksen (24/11) kadmiumseuranta koskee kaikkia lannoitevalmisteita (enintään 7,5 g/ha/5 vuotta). Pelkkää puhdistamolietettä sisältävää lannoitevalmistetta eivät koske sivutuoteasetuksen (EY 1069/2006, EU 142/2011) vaatimukset. 15
16 Puhdistamolietteen maatalouskäyttöä ohjaava lainsäädäntö Vastuu puhdistamolietteen käytöstä lannoitevalmisteena Puhdistamolietepohjaisten lannoitevalmisteiden valmistajan tai valmistuttajan on korvattava vahinko, joka aiheutuu lannoitevalmisteista ammattikäytössä ostajalle (käyttäjälle) siitä, että lannoitevalmiste ei täytä lannoitevalmisteelle lainsäädännössä asetettuja vaatimuksia tai lannoitevalmiste poikkeaa tuoteselosteessa annetuista tiedoista enemmän kuin se on säädösten mukaan sallittua. Korvaus on ostajalle suoritettava siinäkin tapauksessa, että vahinkoa ei ole aiheutettu tahallisesti tai huolimattomuudesta. Vahingonkorvaus ankaran vastuun osalta koskee kaikkia vahinkoja, kuten esine-, ympäristö- ja taloudellisia vahinkoja. Korvausvelvollisuutta ei kuitenkaan ole, jos valmistaja pystyy näyttämään toteen, että lannoitevalmisteessa ei ollut vahingon aiheuttanutta virhettä silloin, kun valmistaja saattoi lannoitevalmisteen markkinoille. Jos viljelijä itse käsittelee maatilan tai maatilojen yhteiseen käyttöön tarkoitettua sako- ja umpikaivolietettä sekä kuivakäymäläjätettä, jotka ovat peräisin maatilalla asumisesta tai tilalla tapahtuvasta muusta toiminnasta taikka maatilan läheisyydessä sijaitsevista muista asuinkiinteistöistä ja joiden hyödyntäminen ei ympäristönsuojelulain (86/2000) nojalla tarvitse ympäristölupaa, vastaa viljelijä itse, että niiden käsittely on asianmukaista ja lopputuote täyttää vaatimukset. Jos viljelijä levittää viljelymaalleen käsittelemätöntä sako- ja umpikaivolietettä sekä kuivakäymäläjätettä, kyse on jätteen levittämisestä. Kyseessä on rikkomus, ja asia kuuluu jätteiden käyttöä ja ympäristön tilaa valvoville kunnan ympäristönsuojeluviranomaiselle ja kunnan jätehuoltoviranomaiselle. Levittäessään käsittelemätöntä sako- ja umpikaivolietettä sekä kuivakäymäläjätettä viljelymaalle rikkoo viljelijä myös täydentävien ehtojen vaatimuksia, joiden noudattaminen on useimpien viljelijätukien ehtona. Umpikaivolietteiden omatoimisesta käsittelystä ei mainita tällä hetkellä säädöksissä. Tässä oppaassa annetaan niistä ns. kaksivesijärjestelmän osalta ohjeistus luvussa 6. Lannoitevalmisteiden laatuvaatimukset Käsitellyn lietteen tulee täyttää tyyppinimiryhmänsä mukaiset vaatimukset. Vaatimukset ovat muun muassa haitallisten metallien, taudinaiheuttajien ja muiden epäpuhtauksien enimmäismäärille. Haitalliset metallit Puhdistamolietettä sisältävät lannoitevalmisteet (kaikki tuotteet) saavat sisältää enintään taulukossa 1 esitetyt pitoisuudet haitallisia metalleja. Samat vaatimukset koskevat myös tilan omaa sakokaivolietettä. Taulukko 1. Puhdistamolietettä sisältävien lannoitevalmisteiden ja tilan oman sakokaivolietteen suurimmat sallitut haitallisten metallien pitoisuudet. Alkuaine Haitallisten metallien enimmäispitoisuudet, (mg/kg kuiva-ainetta) Arseeni (As) 25 Kadmium (Cd) 1,5 Kromi (Cr) 300 Kupari (Cu) 600* Elohopea (Hg) 1,0 Nikkeli (Ni) 100 Lyijy (Pb) 100 Sinkki (Zn) 1 500* *Kasvinravinteiksi luokiteltavien kuparin ja sinkin pitoisuudet saavat olla puhdistamolietepohjaisessa, maaparannusaineena sellaisenaan käytettävässä sivutuotteessa enintään kaksinkertaiset, jos näistä ravinteista on puutetta maaperässä, johon lannoitevalmistetta käytetään. Kadmium Lannoitevalmisteiden käytöstä aiheutuva keskimääräinen kadmiumin enimmäiskuormitus ei saa ylittää 1,5 grammaa kadmiumia hehtaaria kohden vuodessa. Lannoitevalmisteiden käytöstä aiheutuva kadmiumin enimmäiskuormitus käytettävinä erinä ja käyttöjaksoina saa olla maataloudessa enintään 7,5 grammaa hehtaarille viiden vuoden ajanjaksona laskettuna. Tämä rajoitus koskee kaikkia, niin orgaanisia kuin epäorgaanisia lannoitevalmisteita. 16
17 Puhdistamolietteen maatalouskäyttöä ohjaava lainsäädäntö Suurimmat sallitut taudinaiheuttajien määrät Peltoviljelyssä käytettävissä lannoitevalmisteissa ei saa olla salmonellaa, eivätkä Escherichia coli -määrät saa ylittää pmy/g. Tuote ei myöskään saa sisältää vakavien kasvitautien aiheuttajia. Suurimmat sallitut epäpuhtauksien määrät Peltoviljelyssä käytettävissä lannoitevalmisteissa ei saa olla roskia (lasi, metalli, muovit, luut, kivet) enempää kuin 0,5 % tuorepainosta eikä yli 5 kpl itänyttä rikkakasvin siementä litrassa. Lainsäädännön sallimat käyttökohteet Puhdistamolietettä sisältäviä, maaparannusaineena sellaisenaan käytettäviä sivutuotteita ja käsiteltyjä sakokaivolietteitä sekä kuivakäymäläjätettä saa käyttää vain viljelymaalla, jolla kasvatetaan viljaa, sokerijuurikasta (huom! viljelysopimuksessa kielto), öljykasveja tai sellaisia kasveja, joita ei yleensä käytetä ihmisten ravinnoksi tuoreena tai syömällä maanalainen osa (esim. tärkkelysperuna) tai eläinten rehuksi. Nurmelle niitä saa levittää vain perustettaessa nurmi suojaviljan kanssa. Viljelymaalla, jolla on käytetty puhdistamolietettä sisältäviä, maaparannusaineena sellaisenaan käytettäviä sivutuotteita tai käsiteltyä sakokaivolietettä sekä kuivakäymäläjätettä, saa viljellä perunaa, juureksia, vihanneksia sekä juuri- ja yrttimausteita aikaisintaan viiden vuoden kuluttua lietteen käytöstä. Varoaika voi olla lyhyempi kuin viisi vuotta, jos puhdistamolietepohjaiselle lannoitevalmisteelle on annettu tyyppi-nimivaatimuksissa lyhyempi varoaika. Puhdistamolietettä sisältävien, maaparannusaineena sellaisenaan käytettävien sivutuotteiden ja yhteiskäsittelypisteen käsitellyn sakokaivolietteen sekä kuivakäymäläjätteen käyttö on sallittua vain sellaisella viljelymaalla, jonka haitallisten metallien pitoisuudet eivät ylitä taulukossa 2 esitettyjä enimmäispitoisuuksia. Viljelymaan ph:n pitää olla yli 5,8, jotta tällaista lannoitevalmistetta saa käyttää. Kalkkistabiloidulle puhdistamolietteelle ph:n pitää olla yli 5,5. Puhdistamolietettä sisältävien, maaparannusaineena sellaisenaan käytettävien sivutuotteiden ja yhteiskäsittelypisteen käsitellyn sakokaivolietteen käyttömäärä valitaan maaperän laadun ja viljeltävien kasvien ravinnetarpeen perusteella. Taulukossa 3 on esitetty puhdistamolietettä sisältävien, maaparannusaineena sellaisenaan käytettävien sivutuotteiden ja yhteiskäsittelypisteen käsitellyn sakokaivolietteen käytöstä aiheutuvalle keskimääräiselle vuotuiselle haitallisten metallien kuormitukselle enimmäiskuormitusrajat. Taulukko 2. Viljelymaan, jolla käytetään puhdistamolietettä sisältäviä, maanparannusaineena sellaisenaan käytettäviä sivutuotteita tai yhteiskäsittelypisteen käsiteltyä sakokaivolietettä, suurimmat sallitut haitallisten metallien pitoisuudet. Alkuaine Viljelymaan suurimmat sallitut haitallisten metallien pitoisuudet (mg/kg kuiva-ainetta) Kadmium (Cd) 0,5 Kromi (Cr) 200 Kupari (Cu) 100 Elohopea (Hg) 0,2 Nikkeli (Ni) 60 Lyijy (Pb) 60 Sinkki (Zn) 150 Taulukko 3. Puhdistamolietettä sisältävien, maanparannusaineena sellaisenaan käytettävien sivutuotteiden ja yhteiskäsittelypisteen käsitellyn sakokaivolietteen suurin sallittu käytöstä aiheutuva keskimääräinen vuotuinen haitallisten metallien kuormitus viljelyksessä. Alkuaine Puhdistamolietepohjaisesta maanparannusaineena sellaisenaan käyttävästä sivutuotteesta aiheutuva keskimääräinen vuosittainen haitallisten metallien kuormitus, (g/ha/vuosi) Kadmium (Cd) 1,5* Kromi (Cr) 200 Kupari (Cu) 600 Elohopea (Hg) 100 Lyijy (Pb) 100 Sinkki (Zn) * raja-arvo koskee kaikkia käytettyjä lannoitevalmisteita yhteensä 17
18 Puhdistamolietteen maatalouskäyttöä ohjaava lainsäädäntö Viljelymaan näytteenotto ja analysointi Näytteenotto Tarve haitallisten metallien pitoisuuksien selvittämiseen harkitaan tapauskohtaisesti. Jos viljelymaalla epäillään olevan liian korkeita haitallisten metallien pitoisuuksia (esimerkiksi on tietoa, että pellolla on aikaisemmin, ennen 1990-lukua käytetty puhdistamolietepohjaisia tuotteita tai muita erityisen paljon haitallisia metalleja sisältäviä tuotteita), näytteet tulee ottaa ennen ensimmäistä puhdistamolietettä sisältävän, maanparannusaineena sellaisenaan käytettävän sivutuotteen tai yhteiskäsittelypisteen käsitellyn sakokaivolietteen levitystä. Jos taas haitallisten metallien kuormituksen perusteella on syytä olettaa sallittujen pitoisuuksien ylitys, on uusi analyysikerta tehtävä viiden vuoden kuluttua levityksestä. Kunkin tutkimukseen sisältyvän näytteen on koostuttava vähintään seitsemästä osanäytteestä. Näytteet on otettava koko viljelymaan muokkauskerroksen syvyydeltä. Tutkimukseen sisältyviä näytteitä on otettava vähintään yksi näyte peruslohkoa kohti, jos peruslohko on yli 0,5 hehtaarin suuruinen. Jos peruslohko on suurempi kuin viisi hehtaaria, on otettava yksi näyte jokaista alkavaa kahta peltohehtaaria kohti. Linjanäytteenotossa, jossa näytteet on otettava joka kolmas vuosi, näytteenoton tiheydeksi riittää yksi näyte jokaista alkavaa kymmentä hehtaaria kohti. Analysoinnissa käytettävät menetelmät Maanäytteet tulee analysoida laboratoriossa, joka on erikoistunut maaanalyysien tekemiseen. Näytteistä on määritettävä maan ph ja seuraavat haitalliset metallit käyttäen niiden yhteydessä mainittua määritysmenetelmää: - ph (H 2 O) (SFS 3021) - kadmium, kromi, kupari, nikkeli, lyijy ja sinkki (SFS-EN 13346) - elohopea (prcen/ts ja prcen/ts 16175). Valvonta (velvoite koskee lannoitevalmistealan toimijaa ja puhdistamolietteen käsittelijää) Lannoitevalmisteiden valmistusta ja lannoitevalmisteiden vaatimusten mukaisuutta valvoo Evira. Se voi käyttää valvonnassa apunaan myös Elinkeino-, liikenne- ja ympäristökeskusten eli ELY-keskusten maatalousosastojen tarkastajia sekä muita valtuutettuja tarkastajia esimerkiksi näytteenotossa ja toiminnan tarkastamisessa. Puhdistamolietettä sisältävien, maanparannusaineina sellaisenaan käytettävien sivutuotteiden ja sakokaivolietteiden käyttöä maatiloilla valvovat ELY-keskusten tarkastajat osana täydentävien ehtojen hyvän maatalouden ja ympäristön vaatimusten sekä ympäristöön liittyvien lakisääteisten hoitovaatimusten valvonnasta annetun valtioneuvoston asetuksen 636/2007 noudattamisen valvontaa. Linkki Eviran internetsivuille hyväksyntää hakeneiden toimijoiden luetteloon: laitoshyvaksynta/ Jätevedenpuhdistamoiden sekä lietettä käsittelevien toimijoiden toimintaa, tarkkailua ja laadun valvontaa koskevat useat lakisääteiset velvoitteet, joista löytyy lisätietoa allaolevista linkeistä: Lietteen laadun seuranta puhdistamolla. Tämä velvoite koskee jätevedenpuhdistamoa. Ilmoitusvelvollisuus ja laitoshyväksyntävelvoite. Nämä velvoitteet koskevat jätevedenpuhdistamon haltijaa ja puhdistamolietteen käsittelijää sekä haja-asutusalueen sako- ja umpikaivolietteiden sekä kuivakäymäläjätteiden käsittelyä yhteiskäsittelypisteessä harjoittavaa toiminnanharjoittajaa. Omavalvonta. Tämä velvoite koskee jätevedenpuhdistamon haltijaa ja puhdistamolietteen käsittelijää sekä haja-asutusalueen sako- ja umpikaivolietteiden sekä kuivakäymäläjätteiden käsittelyä yhteiskäsittelypisteessä harjoittavaa toiminnanharjoittajaa. Lannoitevalmistelaitosten hyväksyntä 18
19 Puhdistamolietteen maatalouskäyttöä ohjaava lainsäädäntö Viljelijätukia koskevat ehdot Täydentävät ehdot Täydentävät ehdot ovat joukko vaatimuksia, joiden noudattaminen on useampien viljelijätukien ehtona. Ne koostuvat viljelyyn liittyvistä hyvän maatalouden ja ympäristön vaatimuksista sekä lakisääteisistä hoitovaatimuksista koskien muun muassa lannan ja lannoitteiden käsittelyä (nitraattiasetus), puhdistamolietteen käyttöä ja pohjaveden suojelua. Täydentävät ehdot koskevat tuenhakijan kaikkea maatalousmaata ja maatalouden harjoittamista, ja niitä pitää noudattaa koko kalenterivuoden ajan. Ehtojen noudattamista valvotaan tarkastuksilla tilakäynneillä tai hakulomakkeen tietojen perusteella. Havaitut laiminlyönnit voivat aiheuttaa tukien osittaista takaisinperimistä. Täydentävien ehtojen puhdistamolieterajoitukset koskevat kaikkia viljelijöitä, jotka käyttävät puhdistamolietettä sisältäviä, maanparannusaineena sellaisenaan käytettäviä sivutuotteita tai tilan omaa, kalkkistabiloitua sakokaivolietettä. Maatalouskäytössä saa käyttää ainoastaan käsiteltyä puhdistamolietettä ja tuotteiden tulee täyttää lannoitevalmistelain (239/2006) ja sen asetusten (24/11, 12/12) ehdot käytölle. Kuva 3. Puhdistamolietepohjaisten lannoitevalmisteiden ja tilan oman sakokaivolietteen kohtelu eri lainsäädännöissä. Umpikaivolietteen käsittely on selostettu luvussa 6. PUHDISTAMOLIETE LISÄTYT MUUT RAAKA- AINEET mm. lanta, turve SAKOKAIVOLIETE *) Maanparannusaineina sellaisenaan käytettäviä sivutuotteita ja nestemäisenä orgaanisena lannoitteena sellaisenaan käytettäviä sivutuotteita (rejektivesi), silloin kun niiden raaka-aineena on käytetty korkeintaan 10 % puhdistamolietettä, kohdellaan orgaanisten maanparannusaineiden tavoin eri lainsäädännöissä. ORGAANISET MAANPARANNUSAINEET* MAANPARANNUSAINEINA SELLAISENAAN KÄYTET- TÄVÄT SIVUTUOTTEET puhdistamolietettä raakaaineena >10 % (luvanvarainen) KALKKISTABILOITU SAKOKAIVOLIETE JA KUIVAKÄYMÄLÄJÄTE yhteiskäsittelypiste (luvanvarainen) Kadmiumin (Cd) enimmäiskuormitus 1,5 g/ha/v tai 7,5 g/ha/5 v Tuotteiden suurimmat sallitut haitallisten metallien pitoisuudet, hygieniavaatimukset KALKKISTABILOITU SAKOKAIVOLIETE JA KUIVAKÄYMÄLÄJÄTE omaan käyttöön Lannoitevalmisteasetus 24/11 Viljelymaan haitallisten metallien enimmäispitoisuudet ja ph-vaatimus sekä analysointi tarpeen mukaan Käytössä aiheutuva suurin sallittu vuosittainen haitallisten metallien kuormitus Lannoitevalmisteasetus 12/12 ja 7/13 Sallitut käyttökohteet ja viiden vuoden varoaika Täydentävät ehdot puhdistamolietteen käytölle Säädökset varastoinnista, levitysajoista ja käytetyn typen enimmäismääristä, kokonaistyppi enintään 170 kg/ha/v Säädökset lannoituksesta, liukoinen typpi ja fosfori, kokonaisfosforista 40 % huomioon Täydentävät ehdot Nitraattiasetus Ympäristötuki 19
20 Puhdistamolietteen maatalouskäyttöä ohjaava lainsäädäntö Maanparannusaineena sellaisenaan käytettävien sivutuotteiden ja käsitellyn sakokaivolietteen käytössä huomioitavaa - sovi jokaisesta erästä kirjallisesti puhdistamolietteen käsittelijän kanssa - varmista, että vastaanottamasi puhdistamoliete on käsitelty hyväksytyllä menetelmällä ja alittaa haitallisten metallien pitoisuuksien raja-arvot - selvitä maan ph lohkoilta, joille liete on tarkoitettu (pitää olla >5,8, kalkkistabiloidulla >5,5) - selvitä tarvittaessa viljelymaan haitallisten metallien pitoisuudet, jos on aihetta epäillä pitoisuuksien ylittymistä - pidä kirjaa käsitellyn lietteen määrästä ja käytöstä - levityksessä tulee ottaa huomioon suurin sallittu käsitellyn puhdistamolietteen käytöstä viljelymaahan tuleva keskimääräinen vuotuinen haitallisten metallien kuormitus (ei koske sakokaivolietettä) sekä suurimmat sallitut metallipitoisuudet viljelymaassa lannoitevalmisteasetuksen (12/12) mukaisesti - myös ravinnepitoisuudet rajoittavat levitysmäärää -> kannattaa laskea erikseen jokaiselle tuote-erälle, ravinnepitoisuudet ja haitallisten metallien pitoisuudet löytyvät tuoteselosteesta - typpilannoituksen enimmäismäärät määräytyvät samalla tavalla kuin lannoitevalmisteilla ja lannalla, levitetyn puhdistamolietteen kokonaistyppimäärä voi olla enintään 170 kg/hehtaari/kalenterivuosi Maanparannusaineena sellaisenaan käytettävien sivutuotteiden ja käsitellyn sakokaivolietteen käyttörajoitukset viljelyssä - saa käyttää, kun viljellään viljaa, öljykasveja, sokerijuurikasta (huom! sokerijuurikkaan viljelysopimuksissa kielto) - saa käyttää, kun viljellään kasveja, joita ei käytetä ihmis- tai eläinravinnoksi - saa käyttää nurmea perustettaessa suojaviljaan - perunaa, juureksia ja vihanneksia sekä juuri- ja yrttimausteita saa viljellä viiden vuoden kuluttua viimeisestä lietelevityksestä - ei saa käyttää luonnonmukaisessa tuotannossa - varastoinnissa noudatettava samoja ehtoja kuin lannan varastoinnissa - huolehdittava, että vesien pilaantumisvaaraa ei tule - viljelymaan ph ja haitallisten metallien rajoitukset tarkistettava - jos levitetään vuokrapellolle, on suositeltavaa pyytää lupa vuokranantajalta, koska levityksestä aiheutuvat viljelyrajoitukset koskevat myös seuraavaa lohkonhaltijaa - ennen lietteen vastaanottoa on hyvä olla yhteydessä kunnan ympäristöviranomaisiin, jonka alueelle käsiteltyä puhdistamolietettä on tarkoitus levittää - levityksestä kannattaa ilmoittaa myös naapureille Täydentävät ehdot Täydentävät ehdot Nitraattiasetus Asetusta nitraattien pääsystä vesistöihin uudistetaan parhaillaan. Tässä esitetään kirjoitushetkellä vuonna 2012 voimassa olevan nitraattiasetuksen ehdot puhdistamolietteen käytölle. Nitraattiasetuksen ehdot koskevat kaikkia viljelijöitä, jotka käyttävät puhdistamolietepohjaisia lannoitevalmisteita, ja ne ovat osa viljelyn täydentäviä ehtoja. Puhdistamolietettä sisältävien lannoitevalmisteiden (kaikki tuotteet) varastointiin ja käyttöön sovelletaan nitraattiasetuksessa samoja ehtoja kuin karjanlannalla. Lisäksi nitraattiasetuksessa puhdistamolietettä koskevat kohdat, jossa säädellään typpilannoituksen käyttöä. 20
Orgaaniset haitta-aineet biokaasulaitosten lopputuotteissa Kimmo osuominen Elintarviketurvallisuusvirasto Evira Riskinarvioinnin tutkimusyksikkö Maa- ja elintarviketalouden tutkimuskeskus MTT 1 Taustaa